Matthias Kyburz

Matthias Kyburz (født 1990) er en sveitsisk orienteringsløper som representerer den norske orienteringsklubben IL Tyrving og det sveitsiske landslaget. Kyburz er flere ganger verdensmester og europamester i orientering.

Karriere
Han fikk sitt gjennombrudd i 2009 da han vant gull på sprinten i Junior-VM (JWOC) i italienske San Martino. Han har i ettertid vunnet totalt 17 verdenscupseiere og verdenscupen sammenlagt i 2012, 2013 og 2016. Han ble nummer tre sammenlagt i 2014 og nummer to i 2015. På hjemmebane i Lausanne i 2012 vant han stafett-gull i VM og ble verdenmester individuelt med sprint-gull i VM. Stafettgull ble det også i EM samme år ettersom Sveits 2 med Kyburz på laget gikk til topps i Falun. Han blir sett på som en av de mest talentfulle utøvere i orienteringsverden. I skotske Inverness i 2015 var Kyburz en del av Sveits sine gull-lag både på stafett og sprintstafett. I mai 2016 ble Kyburz kronet til EM-konge etter sine to gullmedaljer under mesterskapet i tsjekkiske Jeseník. Han tok gullmedaljene på sprint og mellomdistanse. Sveitseren hadde også et meget sterkt VM i 2016, der han innledet mesterskapet med sølvmedalje på sprinten. På mellomdistansen gikk han helt til topps og vant VM-gull 14 sekunder foran nordmannen Olav Lundanes. Sammen med Fabian Hertner og Daniel Hubmann tok Kyburz sølvmedalje for Sveits, kun slått av Norge.

5. oktober 2016 ble det klart at Matthias Kyburz skal representere den norske klubben IL Tyrving fra og med 2017-sesongen. Også storebror Andreas Kyburz meldte overgang til bærumsklubben. 

30. september 2017 vant Kyburz verdenscupen sammenlagt for fjerde gang etter at han vant både lang- og mellomdistansen under verdenscupavslutningen i sveitsiske Grindelwald. I 2018 vant han verdenscupen sammenlagt for femte gang i sin karriere.

Meritter
Oversikt over medaljene Matthias Kyburz har vunnet i internasjonale mesterskap finnes til høyre på skjermen.

Verdenscupseire
Nr.DatoStedDistanse 1.    Borgå  Sprint 2.    St. Gallen  Mellomdistanse 3.    Lausanne  Sprint (VM) 4.    Göteborg  Knock-Out-Sprint 5.    Vuokatti  Mellomdistanse (j) 6.    Wellington  Sprint 7.    Ammerud, Oslo  Sprint 8.    Åbo  Sprint 9.    Baden  Sprint 10.    Tasmania  Sprint 11.    Tasmania  Langdistanse 12.    Halden  Langdistanse 13.    Wroclaw  Langdistanse 14.    Jeseník  Sprint (EM) 15.    Jeseník  Mellomdistanse (EM) 16.    Tanum  Mellomdistanse (VM) 17.    Aarau  Langdistanse 18.    Grindelwald  Langdistanse 19.    Grindelwald  Mellomdistanse 20.    Ticino  Sprint (EM) 21.    Ticino  Mellomdistanse (EM)

 (j) = jaktstart

Referanser

 Eksterne lenker 

 Matthias Kyburz' egen hjemmeside (tysk)

Kategori:Sveitsiske orienteringsløpere
Kategori:Sveitsiske mestere
Kategori:Verdensmestere i orientering
Kategori:Europamestere i orientering
Kategori:Vinnere av verdenscupen i orientering
Kategori:Personer fra Rheinfelden
Kategori:Deltakere for Sveits under EM i friidrett 2024
Kategori:Deltakere for Sveits under Sommer-OL 2024
Kategori:Friidrettsutøvere under Sommer-OL 2024